कमल हसन बोले- प्रोपैगेंडा है द केरला स्टोरी, डायरेक्टर सुदिप्तो सेन ने दिया जवाब
The Kerala Story Controversy - Director Sudipto Sen Responds to Kamal Haasan's Allegations on 'The Kerala Story. द केरला स्टोरी के डायरेक्टर सुदिप्तो सेन ने कमल हसन को जवाब दिया है। बीते दिन कमल हसन ने द केरला स्टोरी को प्रोपैगेंडा फिल्म का नाम दिया था। अब सुदिप्तो सेन ने कहा है कि जिन लोगों ने फिल्म देखी ही नहीं
द केरला स्टोरी के डायरेक्टर सुदिप्तो सेन ने कमल हसन को जवाब दिया है। बीते दिन कमल हसन ने द केरला स्टोरी को प्रोपैगेंडा फिल्म का नाम दिया था। अब सुदिप्तो सेन ने कहा है कि जिन लोगों ने फिल्म देखी ही नहीं है, वही इस फिल्म को प्रोपैगेंडा का नाम दे रहे हैं।
उन्होंने कहा कि वो इस बारे में ज्यादा कुछ कहने की बजाय सिर्फ इतना ही कहेंगे कि फिल्म के बारे में कोई धारणा बनाने से पहले फिल्म देखनी चाहिए।
जिन लोगों ने फिल्म देख ली है, वो इसे प्रोपैगेंडा नहीं कहते: सुदिप्तो 
मीडिया से बात करते हुए सुदिप्तो सेन ने कहा- इंडिया में काफी स्टुपिड स्टीरियोटाइप भी हैं। पहले तो मैं लोगों को अपनी बात समझाने की कोशिश किया करता था। लेकिन, अब मुझे किसी को अपनी फिल्म के बारे में कुछ भी समझाने की जरूरत महसूस नहीं होती। कई लोग इस फिल्म को शुरुआत में प्रोपैगेंडा कह रहे थे।
लेकिन, फिल्म देखने के बाद उन्होंने फिल्म को लेकर अपना मन बदल लिया। अब सिर्फ ऐसे लोग फिल्म को प्रोपैगेंडा कह रहे हैं जिन्होंने अब तक फिल्म देखी ही नहीं है।
बिना देखे फिल्म पर राय दे रहे हैं लोग: सुदिप्तो 
पश्चिम बंगाल और तमिल नाडू में बैन की वजह से काफी कम लोगों ने फिल्म देखी है और बिना देखे ही अपनी राय दे रहे हैं। सुदिप्तो ने आगे कहा- हमारे देश में लोगों को लगता है कि जिंदगी या तो ब्लैक होती है या वाइट, उन्हें नहीं पता की जिंदगी के कुछ हिस्से ग्रे भी होते हैं।
‘ट्रू स्टोरी’ लिखने से कहानी सच नहीं बन जाएगी: कमल हसन 
दरअसल, कमल हसन ने द केरला स्टोरी पर आपति जताई थी। उन्होंने कहा था- मैं ऐसी प्रोपैगेंडा फिल्मों के खिलाफ हूं। किसी फिल्म के लोगो के नीचे ‘ट्रू स्टोरी’ लिख देने से ये सच नहीं बन जाएगा। सच होने के लिए तो सच का सच होना ही जरूरी है और कुछ नहीं।
2023 में 200 करोड़ क्लब में एंट्री करने वाली दूसरी फिल्म
द केरला स्टोरी 2023 में 200 करोड़ क्लब में एंट्री करने वाली दूसरी फिल्म बन चुकी है। वहीं शाहरुख खान की फिल्म पठान ने 543.09 करोड़ का कलेक्शन कर अब तक साल की सबसे ज्यादा कमाई करने वाली फिल्म का रिकॉर्ड अपने नाम पर बरकरार रखा है।
SC ने हटाया बैन, कहा फिल्म पर डिस्क्लेमर लगाइए
वहीं, फिल्म का ट्रेलर रिलीज होते ही फिल्म विवादों में घिर गई थी। फिल्म में दिखाया गया है कि कैसे केरल की 32,000 लड़कियों का धर्म परिवर्तन करवाकर उन्हें जबरदस्ती ISIS में शामिल करवाया गया है। फिल्म पर पश्चिम बंगाल में बैन लगाया गया वहीं तमिल नाडू में थिएटर्स ने फिल्म की स्क्रीनिंग करने पर रोक लगा दी।
फिल्म की रिलीज को रोकने के लिए भी सुप्रीम कोर्ट में याचिका दायर की गई थी। हालांकि, इस मामले में SC ने बंगाल में फिल्म पर लगा बैन हटाया और फिल्म देखने जा रहे लोगों की सुरक्षा के इंतजाम करने का निर्देश दिया।
SC ने कहा कि फिल्म पर ये डिस्क्लेमर लगाया जाना चाहिए कि 32,000 महिलायों के धर्म-परिवर्तन किए जाने का कोई डेटा नहीं है।